als_Latn dik_Latn sag_Latn
Ne kuadër të Fushatës Zgjedhore, Aleanca Kosova e Re bashkë me partnerët e koalicionit nga LDK-LD-Alternativa, ka mbajtur sot një tubim me qytetarë në Novobërdë, ku është prezantuar plan programi qeverisës i këtij koalicioni.
Me këtë rast Presidenti i Aleanca Kosova e Re Behgjet Pacolli, ju beri thirrje qytetarëve që me 11 qershor ta përkrahin koalicionin e shpresës dhe kandidatin për kryeministër të Kosovës, Dr. Avdullah Hoti.
Duke folur për programin qeverisës të koalicionit dhe duke i shtjelluar pikat kryesore të këtij programi Presidenti i AKR-së ka thënë se janë dy arsye kryesore pse qytetarët duhet të dalin masovikisht në këto zgjedhje. “Arsyeja e parë është largimi i njerëzve që i kanë bërë të këqija Kosovës dhe e dyta është fillimi i një epoke te re me ata qe e duan Kosovën, me njerëzit të cilët e kanë dashur një Kosovë paqësorë, të zhvilluar ekonomikisht dhe me të drejta të barabarta për të gjithë qytetarët e saj”, ka thënë ndër të tjera Presidenti Pacolli.
Ndërsa kandidati për kryeministër Dr.Avdullah Hoti, tha se platforma qeverisëse e koalicionit AKR-LDK-LD-Alternativa, është platforma më e kompletuar e cila do të zbatohet nga njerëzit e dëshmuar profesionalisht.
als_Latn als_Latn als_Latn als_Latn